DRÁMAJÁTÉK

Az osztályt osszuk fel csoportokra. Minden csoport megkapja a cikk egy részletét külön papíron:

|  |
| --- |
| Ágak roppannak. Denevérek cikáznak, bagoly huhog. De még a hirtelen támadt csend is veszélyt jelezhet: csak nem valami titokzatos rém közeledik felénk? |
| belegondolni is nehéz, mennyi ideig tarthatott, amíg kis csoportokban élő őseink szép fokozatosan megismerték az összes növényt, ami egy adott területen nőtt. Melyik enyhít fájdalmat, melyik riasztja el a szúnyogokat, melyik finom, de mérgező? |
| A csimpánzok is több tucat gyógynövényt ismernek és használnak. Legutóbb megfigyelték, hogy a sérült bőrfelületre rovarokat helyezve kezeltek sebet, és átadták egymásnak ezt a tudást. |
| Elődeink fűrész és fejsze nélkül vágtak ki vastag fákat. Keskeny csíkban égetni kezdték a kérget a talaj felett. Megnedvesített állatbőrökkel akadályozták meg, hogy a tűz felfelé terjedjen. Amikor sikerült a törzset elvékonyítani, valamelyik irányba már könnyen el tudták billenteni. |
| A vadászok ösvényt vágtak, hogy könnyebben követhessék a zsákmányállataikat. Csakhogy az ösvény egyik oldalát innentől több napfény érte, és szép lassan a fénykedvelő fajták erősödtek meg, terjedtek el. Például a mogyorófélék, vagy bizonyos bogyós gyümölcsök, amelyek nagyon táplálóak. |
| Egyre többen hagynak fel a fák kivágásával: az erdőt magára hagyják, a kidőlt törzseket, ágakat nem tüzelik el, hanem engedik elkorhadni. |
| Amikor a vadászatról visszatértek a férfiak, a frissen szerzett zsákmányt azonnal el kellett fogyasztani, hogy ne romoljon meg. Amire az ősmagyarban azt mondták: *vadonnant* érkezett (egyenesen a vadonból), az teljesen friss és új volt. *Vadonat*új. |
| Előfordul, hogy korábban ismeretlen törzsekre bukkannak: hol Amazóniában, az erdőirtások szomorú következményeként, hol Indonéziában vagy Új-Guineában. Számos felvétel érhető el az Interneten, ahol ágyékkötős, félmeztelen férfiak az öklüket rázzák, vagy nyilat lőnek ki a helikopterre, mert szeretnék, ha békén hagynák őket. |

A csoport játssza el a kapott részletet, a többiek próbálják megtalálni, a folyóiratban, hogy a cikk melyik részéről van szó.